32003D0812
L 305/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 ноември 2003 година
за съставяне на списъци на трети страни, от които държавите-членки трябва да разрешават внос на определени продукти за консумация от човека, посочени в Директива 92/118/ЕИО на Съвета
(нотифицирано под номер С(2003) 4181)
(текст от значение за ЕИП)
(2003/812/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/118/ЕИО на Съвета от 17 декември 1992 г. за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава 1 от приложение А към Директива 89/662/ЕИО и, по отношение на патогените, на Директива 90/425/ЕИО (1), последно изменена с Решение 2003/721/ЕО на Комисията (2), и по-специално член 10, параграф 2, буква а) от нея,
като има предвид, че:
(1)
В Директива 92/118/ЕИО са установени правилата на Общността относно ветеринарно-санитарните и здравните изисквания, които регулират търговията и вноса в Общността на продукти от животински произход.
(2)
В Решение 94/278/ЕО на Комисията от 18 март 1994 г. за съставяне на списък на трети страни, от които държавите-членки разрешават внос на определени продукти, предмет на Директива 92/118/ЕИО на Съвета (3), последно изменено с Решение 2003/235/ЕО (4), са установени списъци на трети страни, от които държавите-членки трябва да разрешават внос на определени продукти, предмет на Директива 92/118/ЕИО, включително продукти, непредназначени за консумация от човека.
(3)
В Регламент (ЕО) № 1774/2002 на Европейския парламент и на Съвета от 3 октомври 2002 г. за установяване на здравни правила относно странични животински продукти, непредназначени за консумация от човека (5), последно изменен с Регламент (ЕО) № 808/2003 на Комисията (6), са установени правилата на Общността за животински продукти, непредназначени за консумация от човека. Датата на прилагане на образеца на ветеринарните сертификати, предвидени в Регламент (ЕО) № 1774/2002, е 1 януари 2004 г.
(4)
Директива 2002/33/ЕО на Европейския парламент и на Съвета от 21 октомври 2002 г. за изменение на директиви 90/425/ЕИО и 92/118/ЕИО на Съвета по отношение на ветеринарно-санитарните изисквания към страничните животински продукти (7) изменя значително Директива 92/118/ЕИО, с оглед да ограничи обхвата ѝ по отношение на продуктите, предназначени за консумация от човека.
(5)
Необходимо е да се вземе предвид, че е предвидено присъединяващите се държави да се включат към 1 май 2004 г.
(6)
С цел яснота и последователност на законодателството на Общността Решение 94/278/ЕО следва да се отмени и да се замени с разпоредбите на настоящото решение.
(7)
Предвидените в настоящото решение мерки са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Държавите-членки разрешават вноса на определени животински продукти, предвидени за консумация от човека, посочени в Директива 92/118/ЕИО, от трети страни или части от трети страни или територии, които фигурират в списъците, съдържащи се в приложението към настоящото решение.
Член 2
Решение 94/278/ЕО се отменя.
Член 3
Настоящото решение се прилага от 1 януари 2004 г.
Член 4
Адресати на настоящото решение са държавите-членки.
Съставено в Брюксел на 17 ноември 2003 година.